Airbus

Airbus S.A.S. – Tarptautinės aviacijos kompanijos Airbus Group orlaivių gamybos dukterinė bendrovė. Įsikūrusi Blanjake, Prancūzijoje, netoli Tulūzos. Kompanija aktyviai veikia visoje Europoje – gamina beveik pusę pasaulio reaktyvinių lėktuvų.

Airbus pradėjo darbą kaip erdvėlaivių gamintojų konsorciumas. Europos gynybos ir kosmoso kompanijų konsolidavimas amžių sandūroje leido supaprastinti akcinės bendrovės įsteigimą 2001 m. EADS priklauso 80 % jos akcijų, BAE Systems – 20 %. Po užsitęsusių pardavimo procesų BAE pardavė savo akcijų paketus EADS 2006 m. spalio 13 d.

Airbus kompanijoje dirba apie 57 000 žmonių šešiolikoje vietų keturiose Europos Sąjungos šalyse: Vokietijoje, Prancūzijoje, Jungtinėje Karalystėje ir Ispanijoje. Galutinis gamybos montažas vyksta Tulūzoje, Hamburge (Vokietija), Sevilijoje (Ispanija), o nuo 2009 m. – Tiandzinas (Kinija). Airbus turi filialus JAV, Japonijoje, Kinijoje ir Indijoje.

Bendrovė yra žinoma savo didžiausiais pasaulyje keleiviniais lėktuvais Airbus A380.

 Istorija 

Airbus Indiustrie sukurta kaip Europos aviacijos firmų konsorciumas konkuruoti su JAV kompanijomis Boeing, McDonnell Douglas ir Lockheed. XX amžiaus septintajame dešimtmetyje Europos orlaivių gamintojai konkuravo tarpusavyje panašiai kaip ir amerikiečių milžiniškos kompanijos. Dešimtmečio viduryje Europos orlaivių kompanijos pradėjo parengtines derybas, siekamos bendradarbiauti tarpusavyje.

1967 m. rugsėjo mėn. Vokietijos, Prancūzijos ir Didžiosios Britanijos vyriausybės pasirašė Supratimo memorandumą (Memorandum of Understanding) kurti 300 vietų keleivinį lėktuvą Airbus A300.


Airbus Industrie formaliai buvo įkurta 1970 m., susitarus prancūzų kompanijai Sud-Aviation ir vokiečių konsorciumui Deutsche Airbus. Šią grupę 1971 metais papilė Ispanijos CASA.

1972 metais Airbus A300 atliko bandomąjį skrydį. Pirmasis pagamintas modelis, pavadintas Airbus A300B2, pradėtas naudoti 1974 m. Pradžioje konsorciumo veikla buvo nesėkminga, tačiau iki 1979 metų buvo pradėtas naudoti 81 vienas jo pagamintas orlaivis. 1981 metais pagamintas Airbus A320 užtikrino konsorciumui vietą tarp didžiųjų pasaulio orlaivių gamintojų. Įvairios oro linijų bendrovės pateikė daugiau nei 400 užsakymų pagaminti A320 (1972 m. buvo pateikta tik 15 užsakymų).

2000 m. DaimlerChrysler Aerospace (kilęs iš Deutsche Airbus), Aérospatiale-Matra (kilęs iš Sud-Aviation) ir CASA susijungė, suformuodamos Europos Aeronautikos gynybos ir kosmoso kompaniją (EADS). 2001 m. BAE Systems (kilęs iš British Aerospace) ir EADS suformavo Airbus Integrated Company tam, kad pagamintų naują Airbus A380, kuris taptų didžiausiu pasaulyje komerciniu keleiviniu reaktyviniu lėktuvu su 555 vietomis keleiviams iki 2007 metų pabaigos.

 Civiliniai produktai 

Airbus serija pradėta nuo Airbus A300. Tai buvo pirmasis pasaulyje dviejų praėjimų tarp sėdyniu eilių lėktuvas su dviem varikliais. Trumpesnio, šiek tiek pakeistais sparnais ir varikliais lėktuvo variantas buvo pavadintas A310. Dar vėliau Airbus sukūrė novatorišką orlaivį A320, valdomą kompiuterinės sistemos (fly-by-wire).

Dviejų variklių A330 ir keturių variklių A340 buvo gaminami su efektyvesniais sparnais su antsparniais. Airbus A340-500 galėjo nuskristi 16 700 km. Tai buvo antrasis pagal galimą nuskristi maksimalų nuotolį komercinis reaktyvinis lėktuvas po Boeing 777-200LR.

2006 m. kovo mėn. Airbus paskelbė po 30-ties metų baigianti A300 ir A310 orlaivių gamybą. Paskutiniai lėktuvai bus pateikti į rinką 2007 m. II ketvirtį.

+Gaminamų orlaivių sąrašas<font color=#FFFFFF> Orlaivis <font color=#FFFFFF> Apibūdinimas <font color=#FFFFFF> Vietų skaičius <font color=#FFFFFF> Maks. vietų <font color=#FFFFFF> Kūrimo pradžia <font color=#FFFFFF> Pirmasis skrydis <font color=#FFFFFF> Pirmasis užsakymo įvykdymas <font color=#FFFFFF> Gamybos pabaiga A300dviejų variklių, dviejų praėjimų228-2543611969 m. gegužė 1972 m. spalio 28 d.1974 m. gegužė2007 m. liepaA310dviejų variklių, dviejų praėjimų, modifikuotas A3001872791978 m. liepa1982 m. balandžio 3 d.1985 m gruodis2007 m. liepaA318dviejų variklių, vieno praėjimo, 6,17 m. sutrumpintas A3201071171999 m. balandis2002 m. vasario 15 d.2003 m. spalisA319 dviejų variklių, vieno praėjimo, 3,77 m. sutrumpintas A3201241501993 m. birželis1995 m. rugpjūčio 25 d.1996 m. balandisA320dviejų variklių, vieno praėjimo1501801984 m. kovas1987 m. vasario 22 d.1988 m. kovasA321 dviejų variklių, vieno praėjimo, 6,94 m. pailgintas A3201852201989 m. lapkritis1993 m. kovo 11 d.1994 m. sausisA330dviejų variklių, dviejų praėjimų253-295406-4401987 m. birželis1992 m. lapkričio 2 d.1993 m. gruodisA3404 variklių, dviejų praėjimų239-380420-4401987 m. birželis1991 m. spalio 25 d.1993 m. sausisA350dviejų variklių, dviejų praėjimų270-3502006 m. gruodis20112013 m. vidurysA3804 variklių, dviejų aukštų, 4 praėjimų5558532002 m.2005 m. balandžio 27 d.2007 m. spalis

 Kariniai produktai 

1999 m. vasario mėn. Airbus įkūrė atskirą kompaniją Airbus Military S.A.S. 2014 m. sausį šis padalinys pervadintas į Airbus Defence and Space. Padalinio tikslas – aeronautikos ir gynybos paslaugų bei paslaugų kūrimas. Tarp tokių produktų yra ir 2013 m. pristatytas turboreaktyvinis taktinis transporto lėktuvas Airbus A400M Atlas. Šį lėktuvą, kaip C-130 Hercules alternatyvą, kūrė kelių NATO valstybių specialistai iš Belgijos, Prancūzijos, Vokietijos, Liuksermburgo, Ispanijos, Turkijos ir Jungtinės Karalystės.

Kategorija:Airbus